Fredensborg var opprinnelig ei løkke som lå mellom Krist kirkegård og dagens Rosteds gate, Møllergata og Fredensborgveien. I dag brukes betegnelsen gjerne om bebyggelsen mellom Fredensborgveien (begge sider) og Akerselva og mellom Rosteds gate og Møllerveien. Grensa mot Hammersborg i sør kan være noe uklar. Likeså vil mange regne småhusbebyggelsen i Damstredet som en del av Fredensborg.